Yevroittifoq Rossiyaga qarshi sanksiyalarni uzaytirdi

Yevroittifoqqa a’zo 28 davlat vakillari ishtirokida Bryusselda bo‘lib o‘tgan yig‘ilishda Rossiyadagi jismoniy va yuridik shaxslarga nisbatan sanksiyalarni uzaytirishga qaror qilindi. Bu haqda “Gazeta.ru” xabar bermoqda.

Qaror Ukrainadagi vaziyatdan kelib chiqib qabul qilindi. Sanksiyalar kelgusi yil mart oyi o‘rtalariga qadar uzaytirilgani bildirilmoqda. 
Manbalarga ko‘ra, cheklovlar ro‘yxatidagi kishilar tarkibiga ulardan 4 nafari hayotdan ko‘z yumgani sababli o‘zgarishlar kiritilishi mumkin.